<classify> Chanzo cha picha, Getty ImagesKlabu ya Al Hilal ya Saudi Arabia imeweka ofa ya kuvunja rekodi ya pauni milioni 259 kumnunua mshambuliaji wa Paris St-Germain Kylian Mbappe, kimeripoti Chama cha Wanahabari.Nahodha huyo wa Ufaransa mwenye umri wa miaka 24, ambaye amebakiza mwaka mmoja kwenye kandarasi yake, amekataa kusaini mkataba wa nyongeza katika klabu ya mabingwa hao wa Ufaransa na hakuwa sehemu ya kikosi cha ziara ya maandalizi ya msimu mpya nchini Japan.PSG wanataka kumuuza Mbappe sasa kuliko kumwacha aondoke bure msimu ujao wa joto.Uhamisho wa Neymar wa 200m kutoka Barcelona kwenda PSG mwaka 2017 ndio unaoshikilia rekodi ya sasa.Chanzo cha picha, Getty ImagesPep Guardiola anasema Manchester City inaweza kuboresha mambo mengi baada ya kutoka nyuma na kuishinda Yokohama F Marinos 5-3 mjini Tokyo.Bosi wa City pia alionya Erling Haaland alikuwa fiti kuliko msimu uliopita baada ya kufunga mara mbili kwenye mechi ya kirafiki.Ni mtihani mzuri kwa sababu hatuna maandalizi ya kutosha, alisema Guardiola.Mechi hiyo ilimshuhudia Kyle Walker akianza kama nahodha, Mateo Kovacic akicheza mechi yake ya kwanza na Joao Cancelo akicheza kufuatia kipindi chake cha mkopo Bayern Munich.Chanzo cha picha, Getty ImagesMchezaji wa zamani wa timu ya taifa ya Uingereza Trevor Francis amefariki dunia akiwa na umri wa miaka 69 baada ya kupata mshtuko wa moyo nchini Uhispania.Mwaka wa 1979 alikuwa mchezaji wa kwanza wa Uingereza kukamilisha uhamisho kutoka Birmingham City hadi Nottingham Forest kwa pauni milioni moja.Alishinda Vikombe viwili vya Uropa akiwa na Forest - mnamo 1979, ambapo alifunga la ushindi dhidi ya Malmo, na 1980.Francis pia alishinda mechi 52 za England, akifunga mabao 12 kabla ya kuanza kazi ya ukocha.Taarifa iliyotolewa kwa niaba ya familia yake ilisema: Hii imekuwa mshtuko mkubwa kwa kila mtu. Sote tumekasirishwa sana.Alikuwa mwanasoka maarufu lakini pia alikuwa mtu mzuri sana.Chanzo cha picha, Getty ImagesMSHAMBULIAJI wa Bayern Munich, Sadio Mane anafikiria ofa ya kujiunga na klabu ya Al-Nassr ya Saudi Arabia Pro League.Mane, 31, ameacha kupendwa na mabingwa hao wa Bundesliga baada ya kuwa na msimu mbaya wa kwanza kufuatia uhamisho wa pauni milioni 35 kutoka Liverpool msimu uliopita.Ripoti zinaonyesha Bayernwako tayari kumuuza mchezaji huyo wa kimataifa wa Senegal, huku meneja Thomas Tuchel akisema Mane alikosa matarajio.Mane amezungumza na Al-Nassr lakini hakuna mpango wowote ambao umekubaliwa na klabu hiyo ya Saudia.Chanzo cha picha, Getty ImagesMshambuliaji wa zamani wa Crystal Palace Wilfried Zaha yuko Uturuki wakati anapokaribia kuhamia Galatasaray.Mchezaji huyo wa kimataifa wa Ivory Coast mwenye umri wa miaka 30 ni mchezaji huru baada ya mkataba wake Palace kumalizika mwezi Juni.Palace inasemekana ilimpa Zaha pauni 200,000 kwa wiki ili kusalia katika klabu hiyo ambayo alitumia muda mwingi wa maisha yake ya soka.Mabingwa wa Uturuki Galatasaray, ambao watakuwa kwenye Ligi ya Mabingwa msimu huu, walisema mazungumzo rasmi yameanzishwa na Zaha.  <topic>: MICHEZO 